google/wiki40b huggingface dataset:
Βλέννη ούρων

Τα νήματα βλέννης ούρων είναι ένα συχνό εύρημα στα ούρα όταν αυτά εξετάζονται στο εργαστήριο στα πλαίσια της γενικής εξέτασης ούρων. Για να τα δούμε θα πρέπει τα ούρα να φυγοκεντρηθούν και να μικροσκοπηθεί το ίζημα είτε με απλό μικροσκόπιο είτε με μικροσκόπιο αντίθετης φάσης. Έχει αποδειχθεί ότι ένα μέρος της βλέννης προέρχεται από το ουροποιητικό σύστημα αφού έχει βρεθεί σε αυτή η πρωτεΐνη Tamm-Horsfall συστατικό των επιθηλιακών κυττάρων του ουροποιητικού συστήματος και βασικό συστατικό των κυλίνδρων που παρατηρούνται στα ούρα σε παθολογικές καταστάσεις. Η υπόλοιπη προέρχεται από το γεννητικό σύστημα και ιδιαίτερα από το κολπικό επιθήλιο των γυναικών.

Η μακροσκοπική παρατήρηση της βλέννης

Σπάνια η παρουσία βλέννης φαίνεται μακροσκοπικά. Σε αυτή την περίπτωση διαπιστώνεται από τη θολερότητα που προκαλεί στα ούρα.

Η μικροσκόπηση παρατήρηση της βλέννης

Η βλέννη στο μικροσκόπιο φαίνεται με δύο μορφές, ως νημάτια και ως νεφέλωμα ή ίνες βλέννης. Τα νημάτια βλέννης μοιάζουν με τους υαλώδεις κυλίνδρους, μία προσεκτική όμως παρατήρηση της κυλινδροειδούς δομής των κυλίνδρων και των στρογγυλών άκρων τους επιτρέπουν τη έγκυρη διάκρισή τους από αυτά. Για την μικροσκοπική παρατήρηση της βλέννης πρέπει να χρησιμοποιείται χαμηλός φωτισμός. Καλύτερα να χρησιμοποιείται μικροσκόπιο αντίθετης φάσης.

Η κλινική σημασία της βλέννης

Στον άνδρα η παρουσία ινιδίων βλέννης συνδέεται με την χρόνια προστατίτιδα, την κυστίτιδα (λοίμωξη της ουροδόχου κύστης) καθώς και με την οπίσθια ουρηθρίτιδα.

Στη γυναίκα η βλέννη των ούρων συνδέεται με την κυστίτιδα αφού η ουροδόχος κύστη της μπορεί να μολυνθεί «εύκολα» από τη χλωρίδα του κόλπου και του προδόμου. Ο λόγος είναι ότι η γυναικεία ουρήθρα όχι μόνο είναι βραχεία αλλά εκτελεί και κατά το πέρας της ουρήσεως κάποια εισροφητική κίνηση που επιτρέπει στα μικρόβια να ανέβουν απ’ το πρόδομο προς τον αυλό της και στη συνέχεια να φθάσουν στην κύστη. Τα μικρόβια αυτά είναι συνήθως βακτηρίδια (αρνητικά κατά Gram) αλλά και χλαμύδια ή ουρεόπλασμα.

Βασικό σύμπτωμα της κυστίτιδας είναι η έκκριση μεγαλύτερης ποσότητας κολπικού υγρού. Επιπλέον τα ούρα μπορεί να είναι θολά ή/και αιματηρά και σε χρόνιες ιδίως καταστάσεις περιέχουν πολλά ινίδια ή νεφελώματα βλέννης. Η μικροσκόπηση των ούρων θα δείξει άφθονα πυοσφαίρια και ίσως και ερυθρά αιμοσφαίρια, άφθονη βλέννη και πολλούς μικροοργανισμούς.
Υλονόμη

Η Υλονόμη στην ελληνική μυθολογία ήταν ένας θηλυκός Κένταυρος. Η Υλονόμη ήταν παρούσα στη μάχη μεταξύ των Λαπιθών και των Κενταύρων, στην οποία πληγώθηκε θανάσιμα από ακόντιο ο πολυαγαπημένος σύζυγός της, ο Κένταυρος Κύλλαρος και πέθανε στα χέρια της. Απογοητευμένη τότε η Υλονόμη αυτοκτόνησε πέφτοντας πάνω στο ίδιο ακόντιο για να τον συναντήσει στον άλλο κόσμο.
Στο επεισόδιο αυτό των ερωτευμένων Κενταύρων με την «ιδανικά αμοιβαία σχέση», αναφέρεται εκτενώς ο Λατίνος ποιητής Οβίδιος στην αφήγηση της Κενταυρομαχίας από τον Νέστορα στο έργο του Μεταμορφώσεις (βιβλίο 12). Ο Οβίδιος υπαινίσσεται δύο διδακτικά ποιήματα, το De rerum natura του Λουκρητίου και το δικό του Ars Amatoria (III). Στη σχέση Κύλλαρου-Υλονόμης εξερευνά την ίδια την υβριδικότητα, περιγράφοντας τις σχέσεις και τους «πιθανούς συνδυασμούς ενός αριθμού ζευγών εννοιολογικών αντιθέτων: φύση και πολιτισμός. άνθρωπος και ζώο, αρσενικό και θηλυκό, έρωτας και πόλεμος, καθώς και τις αντιθετικές αξίες της λυρικής-ελεγειακής και της επικής ποιήσεως».
Δήμος Παιανίας

Διοικητικές μεταβολές

Ο Δήμος Παιανίας συστάθηκε για πρώτη φορά το 1972 και προήλθε από την αναγνώριση της μέχρι τότε κοινότητας Παιανίας σε δήμο. Η κοινότητα Παιανίας είχε συσταθεί το 1912, αρχικά ως κοινότητα Λιοπεσίου και από το 1915 ως κοινότητα Παιανίας. Περιλάμβανε εκτός από την Παιανία τους οικισμούς του Γέρακα και των Γλυκών Νερών που αργότερα αποσπάστηκαν και αποτέλεσαν ξεχωριστές κοινότητες. Η κοινότητα αναγνωρίστηκε σε δήμο το 1972 ο οποίος διατηρήθηκε αμετάβλητος μετά την εφαρμογή του σχεδίου Καποδίστριας, ενώ μετά την εφαρμογή του σχεδίου Καλλικράτης συνενώθηκε με τον δήμο Γλυκών νερών συγκροτώντας τον νέο δήμο Παιανίας.
Αϊσέ Ερζάν

Βιογραφία

Η Αϊσέ Ερζάν γεννήθηκε το 1949 στην Άγκυρα. Μετά τις δευτεροβάθμιες σπουδές στην Κωνσταντινούπολη, η Ερζάν παρακολούθησε μαθήματα στο Κολλέγιο Μπριν Μάουρ στις ΗΠΑ, κερδίζοντας το πτυχίο της το 1970. Έλαβε το Διδακτορικό της στη φυσική από το Πανεπιστήμιο Στόουνι Μπρουκ το 1976.
Η Ερζάν επέστρεψε στην Άγκυρα, περνώντας ένα χρόνο Τεχνικό Πανεπιστήμιο της Μέσης Ανατολής ως μέλος του τμήματος φυσικής. Εντάχθηκε στο πολυτεχνείο της Κωνσταντινούπολης το 1977. Κατά το διάστημα αυτό εμπλεκόταν σε κινήματα ειρήνης και γυναικεία κινήματα. Μετά το τουρκικό πραξικόπημα του 1980, έφυγε από τη χώρα. Από το 1981 έως το 1990 η Ερζάν εργάστηκε και δίδαξε σε διάφορα ερευνητικά ιδρύματα και πανεπιστήμια. Από το 1981 ως το 1982 εργάστηκε στο Τμήμα Θεωρητικής Φυσικής του Πανεπιστημίου της Γενεύης. Από το 1982 έως το 1985 ήταν επίκουρος καθηγητής στο Πανεπιστήμιο του Πόρτο στην Πορτογαλία. Ήταν τότε μια Όμοια του "Αλεξάντερ φον Χούμπολτ" στο Τμήμα Θεωρητικής Φυσικής του Πανεπιστημίου του Μάρμπουργκ από το 1985 έως το 1987. Από το 1987 έως το 1990, εργάστηκε ως ερευνήτρια στο Πανεπιστήμιο του Χρόνινγεν. Η Ερζάν ήταν για σύντομο χρονικό διάστημα ερευνήτρια στο Διεθνές Κέντρο Θεωρητικής Φυσικής στην Τεργέστη πριν από την επιστροφή της στο Τεχνικό Πανεπιστήμιο της Κωνσταντινούπολης το 1990. Επίσης συνέχισε την έρευνα στο Ινστιτούτο Φεζά Γκιουρσέι.
Η Ερζάν έγινε συνεργάτιδα της Τουρκικής Ακαδημίας Επιστημών το 1995 και έγινε δεκτή ως πλήρες μέλος το 1997. Έλαβε το επιστημονικό βραβείο της TÜBITAK (Επιστημονικό και Τεχνολογικό Ερευνητικό Συμβούλιο της Τουρκίας) το ίδιο έτους. Η Ερζάν έλαβε το Βραβείο Γυναικών στις Επιστήμες L'Oréal-UNESCO το 2003 και το Βραβείο Ράμμαλ το 2009. Είναι μέλος της Παγκόσμιας Ακαδημίας Επιστημών και είναι μέλος των συντακτικών επιτροπών της Εφημερίδας της Στατιστικής Φυσικής και της Ευρωπαϊκής Εφημερίδας Φυσικής Β΄.
Θαύματα του κόσμου

Διάφοροι κατάλογοι Θαυμάτων του Κόσμου έχουν συνταχθεί από την αρχαιότητα μέχρι σήμερα, με σκοπό την καταγραφή των θεαματικότερων φυσικών θαυμάτων και ανθρωπογενών κατασκευών. 
Τα Επτά Θαύματα του Αρχαίου Κόσμου είναι ο πρώτος γνωστός κατάλογος με τα πιο αξιόλογα δημιουργήματα της κλασικής αρχαιότητας˙ βασίστηκε σε δημοφιλείς οδηγούς μεταξύ των Αρχαίων Ελλήνων περιηγητών και περιλαμβάνει μόνον έργα γύρω από τα παράλια της Μεσογείου. Ο αριθμός επτά επιλέχθηκε διότι συμβόλιζε για τους Έλληνες την τελειότητα και την αφθονία, καθώς και διότι προκύπτει αν στους πέντε πλανήτες που γνώριζαν οι αρχαίοι προστεθεί η σελήνη και ο ήλιος. Έχουν συνταχθεί πολυάριθμοι τέτοιοι κατάλογοι.

Τα Επτά Θαύματα του Αρχαίου Κόσμου

Ο ιστορικός Ηρόδοτος (περ. 484 π.Χ. - 425 π.Χ./410 π.Χ.), και ο μελετητής Καλλίμαχος από την Κυρήνη (310 π.Χ. - 240 π.Χ.) δημιούργησαν στο Μουσείο της Αλεξάνδρειας πρώιμους καταλόγους επτά θαυμάτων. Τα γραπτά τους δεν υπάρχουν σήμερα, παρά μόνο σε αναφορές.
Τα κλασικά επτά θαύματα ήταν:

•Η Πυραμίδα του Χέοπα
•Οι Κρεμαστοί Κήποι της Βαβυλώνας 
•Το Άγαλμα του Ολυμπίου Διός 
•Ο Ναός της Αρτέμιδος στην Έφεσο 
•Το Μαυσωλείο της Αλικαρνασσού 
•Ο Κολοσσός της Ρόδου 
•Ο Φάρος της Αλεξάνδρειας 
Το μόνο θαύμα του αρχαίου κόσμου, που επιβιώνει σήμερα είναι η Πυραμίδα του Χέοπα.

Σύγχρονοι κατάλογοι

Ακολουθώντας την παράδοση του κλασικού καταλόγου, σύγχρονοι άνθρωποι και οργανισμοί έχουν δημιουργήσει τους δικούς τους καταλόγους με αρχαία και σύγχρονα θαύματα. Μερικές από τις πιο αξιοσημείωτες τέτοιες λίστες παρουσιάζονται παρακάτω.

Άλλες λίστες "θαυμάτων του κόσμου"

Πολυάριθμοι ακόμη συγγραφείς και οργανώσεις έχουν συντάξει λίστες με θαύματα του κόσμου. Ο ταξιδιωτικός συγγραφέας Χάουαρντ Χίλμαν δημοσίευσε δύο σχετικά βιβλία, ένα με 10 τεχνητά και ένα με 10 φυσικά θαύματα, ενώ ο Βρετανός βιογράφος, επιστημονικός συγγραφέας και μυθιστοριογράφος Ρόναλντ Κλαρκ στο βιβλίο του 'Θαύματα του Κόσμου' απαριθμεί 52 θαύματα, φυσικά και ανθρωπογενή, ένα για κάθε εβδομάδα του έτους.

Στο δημοφιλή πολιτισμό

H σειρά ηλεκτρονικών παιχνιδιών Civilization έχει ενσωματώσει πολλά θαύματα του κόσμου από όλες τις εποχές. Στον κόσμο του παιχνιδιού, κάθε θαύμα μπορεί να κατασκευαστεί από οποιονδήποτε πολιτισμό, όχι απαραίτητα από εκείνον του οποίου είναι πραγματι γέννημα. Στο Civilization V., προστέθηκαν και τα "φυσικά θαύματα", όπως το Όρος Φούτζι και ο θερμοπίδακας Παλαιός Πιστός. Παρόμοια σχέδια θαυμάτων του κόσμου υπάρχουν και σε άλλη μία σειρά βιντεοπαιχνιδιών, το Rise of Nations.
Επιτραπέζια παιχνίδια που ακολουθούν τη φόρμα του Civilization, όπως το Through the Ages: A Story of Civilization, το Patchistory καθώς και τα επίσημα επιτραπέζια Civilization έχουν επίσης δώσει στους παίκτες τη δυνατότητα να κτίζουν ορισμένα θαύματα του αρχαίου και του σύγχρονου κόσμου.
Αντίκυρα

Ιστορία

Η Αντίκυρα κατοικείται από την πρώιμη ιστορική περίοδο. Ο περιηγητής Παυσανίας την ταυτίζει με την Φωκική πόλη Κυπάρισσο που αναφέρεται από τον Όμηρο στον κατάλογο των Νεών. Σύμφωνα με την παράδοση η πόλη ιδρύθηκε  από τον ήρωα Αντικυρέα, ο οποίος θεράπευσε τον Ηρακλή από τη μανία χρησιμοποιώντας το φυτό ελλέβορο, ένα φαρμακευτικό βότανο. Ακολούθησε την πορεία των υπόλοιπων Φωκικών πόλεων. Καταλήφθηκε από τους Ρωμαίους το 210 π.Χ. αλλά συνέχισε να ακμάζει, όπως αναφέρει ο Παυσανίας που την επισκέφθηκε τέσσερις αιώνες μετά.
Η πόλη κατά τον μεσαίωνα παρήκμασε και εγκαταλείφθηκε τελικά.  Αναφέρεται ως "Άσπρα Σπίτια" (συχνά με παρεφθαρμένη μορφή του ονόματος) σε χάρτες που χρονολογούνται από το 16ο αιώνα και μετά. Στον χάρτη της Ελλάδας του Αβραάμ Ορτέλιους, περί τα τέλη του 16ου αιώνα, ως "Apropiti". Στον χάρτη του Frederik de Wit (Άμστερνταμ, 1688)  ως "Apropiti". Σε χάρτη του V. Foglio, τυπωμένο στη Ρώμη το 1788, αναφέρονται ως Apre Spizia. Σε χάρτη του Keith Johnston, Λονδίνο, 1879, αναφέρεται ο Κόλπος των Άσπρων Σπιτιών (Aspra Spitia Bay). Το 1817 ο J. C. Hobhouse αναφέρει ότι "από το Δίστομο στα Άσπρα Σπίτια, που ονομάζονται έτσι από κάποια άσπρα οικήματα που στέκονταν κάποτε σ' αυτό το σημείο, είναι δυο ώρες δρόμος νότια ... Στο λιμάνι συχνάζουν μικρά σκάφη που μεταφέρουν καλαμπόκι." Παρέμενε ως ψαροχώρι μέχρι τα μέσα του 19ου αιώνα. 
Η Αντίκυρα ήλθε στο προσκήνιο από ένα τραγικό ατύχημα της πολεμικής αεροπορίας που συνέβη στις 18 Μαΐου του 2000, όταν ένα μαχητικό αεροπλάνο κατέπεσε πάνω σε σπίτι της περιοχής σκοτώνοντας δύο μαθήτριες που βρίσκονταν εκείνη την στιγμή μέσα.

Ιστορικό διοικητικών  μεταβολών Αντίκυρας

Η Αντίκυρα είχε, όπως και πολλές άλλες περιοχές της Ελλάδας, αξιόλογες διοικητικές μεταβολές, κατά τον 19ο, 20ο και 21ο αιώνα, που σε γενικές - συνοπτικές γραμμές έχουν ως εξής:
Chevrolet Camaro 1ης γενιάς

Βασικά στοιχεία

Η πρώτη γενιά της Camaro λανσαρίστηκε στις 29 Σεπτεμβρίου 1966, με βάση την καινούρια τότε πλατφόρμα F-body. Το σασί αυτό διατηρήθηκε έως την λήξη της Camaro τέταρτης γενιάς, το 2002, και ήταν 2-πορτο, 4-θέσιο (αυστηρά 2+2), με τη διάταξη «κινητήρας μπροστά / πίσω κίνηση» και αυτοφερόμενο (ενιαίο δομικό σύνολο, αντί το συνηθέστερο την τότε εποχή «χτιστό»). Από το πρώτο έτος κυκλοφορίας της, η πρώτη γενιά της Camaro διατέθηκε ως coupé και convertible (καμπριολέ). Το ντιζάιν της θεωρήθηκε, και τότε και διαχρονικά, ως άκρως εντυπωσιακό, με έντονη προσωπικότητα, και δεν είναι τυχαίο ότι έδωσε την έμπνευση για το ρετρό ντιζάιν της πέμπτης γενιάς της Camaro του 2009.
Οι βασικοί κινητήρες του μοντέλου ήταν δύο 6-κύλινδροι σε σειρά (I6), κυβισμού 3.8 και 4.1 λίτρων, αλλά οι περισσότεροι ήταν 8-κύλινδροι V8 κατά την Αμερικανική παράδοση. Μοναδικό μελανό σημείο ήταν το απαράδεκτο, ακόμα και για τα δεδομένα της δεκαετίας του 1960, 2-τάχυτο αυτόματο κιβώτιο ορισμένων εκδόσεων. Οι άλλες εκδόσεις συνδυάζονταν με 3-τάχυτο αυτόματο κιβώτιο ή 3-τάχυτο μηχανικό κιβώτιο και στην Camaro Z-28 με 4-τάχυτο μηχανικό κιβώτιο.
Το μοντέλο γνώρισε αμέσως τεράστια εμπορική επιτυχία και είναι εντυπωσιακό ότι στα μόλις 3 χρόνια παραγωγής της πρώτης γενιάς, παρήχθησαν συνολικά 690.138 αντίτυπα από αυτήν. Εδώ πάντως πρέπει να τονιστεί ότι η τελευταία σεζόν ήταν εξαιρετικά μεγάλης διάρκειας, καθώς έφτασε μέχρι τον Νοέμβριο του 1969, λόγω κάποιων μηχανολογικών προβλημάτων που καθυστέρησαν την εισαγωγή της δεύτερης γενιάς έως τον Φεβρουάριο του 1970.
Ναυμαχία των Εμπάτων

Πριν τη ναυμαχία

Το 357 π.Χ. άρχισε ο Συμμαχικός Πόλεμος, όταν οι σύμμαχου της Αθήνας - Ρόδος, Κως, Βυζάντιο και Χίος, μη ευχαριστημένες με τις προθέσεις των Αθηναίων, έφυγαν από τη Β' Αθηναϊκή Συμμαχία. Οι πόλεις πήραν 100 τριήρεις και άρχισαν να ετοιμάζονται για την άμυνα.
Μετά τη πρώτη μη επιτυχημένη επίθεση στη Χίο, στον Ελλήσποντο, στη Λήμνο, στην Ίμβρος και στη Σαμοθράκη, ο αθηναϊκός στόλος με 120 πλοία, υπό την ηγεσία του Χάρη, του Ιφικράτη και του Τιμόθεου άρχισαν επίθεση, και πάλι, στη Χίο.

Ναυμαχία

Όταν έφτασαν στη Χίο, οι Αθηναίοι ανακάλυψαν το στόλο του αντιπάλου, ο οποίος είχε στη διάθεση του 100 πλοία, διαμέσου της Χιος και των ανατολικών ακτών της Μικράς Ασίας. Η διοίκηση και τα μισά πλοία άνηκαν στο Χάρη, και διέταξε τους άλλους 2, με τους οποίους έγινε σύμμαχος το 356 π.Χ., να αρχίσουν τη μάχη. Αλλά αυτοί, βλέποντας το στόλο του αντιπάλου, αρνήθηκαν να κάνουν κάτι τέτοιο.
Ο Χάρης άρχισε την επίθεση μόνος του, αλλά έχασε από τον αντίπαλο στόλο. Μετά τη μάχη, διέταξε να του φέρουν μπροστά του τους άλλους 2 αρχηγούς, Τιμοθέο και Ιφικράτη, και τους κατηγόρησε για προδωσία.

Μετά τη ναυμαχία

Χωρίς να έχει όπλα για να συνεχίσει το πόλεμο, ο Χάρης υποστήριξε την επανάσταση κατά του σατράπη Αρταβάζο, και με επιτυχία πολεμούσε στη Φρυγία. Το 355, ο Αρταξέρξης Γ' απείλησε την Αθήνα με πόλεμο, για αυτό και ο Χάρης γύρισε πίσω.
Οι Αθηναίοι δεν μπορούσε να γυρίσει πίσω στο μέρος της τους πρώην συμμάχους της και αναγκάστηκε να δεχτεί την ανεξαρτησία τους.
Ροδόλφος Δ΄ του Άνχαλτ-Ντεσάου

Βιογραφία

Ήταν ο πέμπτος γιος του Γεωργίου Α΄ πρίγκιπα του Άνχαλτ-Ντεσάου και της Άννας, κόρης του Αλβέρτου Η΄ κόμη του Λίννταου-Ρουππίν.
Το 1474 διαδέχθηκε τον πατέρα του μαζί με τους μεγαλύτερους αδελφούς του Ερνέστο Α΄, Γεώργιο Β΄ και Σιγισμούνδο Γ΄, μια και ο νόμος του Οίκου των Ασκάνια δεν επέτρεπε τη διαίρεση του πριγκιπάτου.
Το 1487 απεβίωσε ο Σιγισμούνδος Γ΄ άγαμος, το 1509 ο Γεώργιος Β΄ άτεκνος και το 1510 ο Ροδόλφος Δ΄ άγαμος, έτσι ο Ερνέστος Α΄ έμεινε μόνος πρίγκιπας του Άνχαλτ-Ντεσάου.
Listen, Learn, Read On

CD 1

1. Keep a Knockin' (The Outlaws) - 2:34

2. You'll Never Stop Me Loving You (M.I. Five) - 3:28

3. Only Time Will Tell (M.I. Five) - 2:11

4. Send for that Girl (Johnny Kid and The Pirates) - 2:42

5. Porcupine Juice (Santa Barbara Machine Head) - 3:13

6. I Can See Through You (Episode Six) - 3:23

7. Mr. Universe (Episode Six) - 4:17

8. Medusa (Trapeze) - 5:40

9. Does Anybody Really Know What Time It Is (The Government) - 3:17

10. See My People Come Together (Zephyr) - 6:07

11. Hush - 4:13

12. Help - 6:00

13. Shield - 6:01

14. Listen, Learn, Read On - 4:00

15. Kentucky Woman - 4:41

16. Playground ¹ - 4:31

17. Emmaretta - 2:58

18. Bird Has Flown - 2:51
¹ Από τις ηχογραφήσεις του The Book of Taliesyn

CD 2

1. Why Didn't Rosemary - 5:02

2. Hallelujah - 3:40

3. Ricochet ¹ - 3:04

4. Bird Has Flown ¹ - 3:03

5. Hush ² - 4:16

6. Concerto Third Movement reprise ² - 5:36

7. Wring that Neck ³ - 20:43

8. Jam Stew ⁴ - 3:54

9. Speed King ⁴ - 3:23

10. Cry Free ⁵ - 3:08

11. Hard Lovin' Man ⁶ - 4:12

12. Bloodsucker ⁶ - 3:14

13. Living Wreck ⁶ - 2:58

14. Studio chat/Jam - 0:40

15. Flight of the Rat - 7:53
¹ Ηχογράφηση για το BBC, 11/8/1969
² Από τις ηχογραφήσεις του Concerto for Group and Orchestra
³ Από τις ηχογραφήσεις του Live in Montreux 69
⁴ Ηχογράφηση για το BBC, 31/10/1969
⁵ Από τις ηχογραφήσεις του Deep Purple in Rock
⁶ Ηχογράφηση για το BBC, 21/4/1970

CD 3

1. Mandrake Root ¹ - 30:02

2. Grabsplatter ² - 4:30

3. Child in Time ² - 10:47

4. Jon Lord interview - 1:35

5. Black Night ² - 3:28

6. Into the Fire² - 3:48

7. Fools - 5:19

8. Fireball - 3:23

9. No One Came - 6:24

10. Demon's Eye - 6:08
¹ Από τις ηχογραφήσεις του Scandinavian Nights
² Ηχογράφηση για το BBC, 23/9/1970

CD 4

1. No No No ¹ - 7:16

2. Highway Star ¹ - 6:08

3. Smoke on the Water - 5:49

4. Never Before - 4:01

5. When a Blind Man Cries - 3:27

6. Strange Kind of Woman ² - 8:44

7. Lazy ³ - 11:13

8. Black Night ³ - 5:47

9. Woman from Tokyo - 6:24

10. Smooth Dancer - 4:08

11. Mary Long - 4:26

12. Burn - 6:00

13. Might Just Take Your Life - 4:36
¹ Ηχογράφηση για τη γερμανική τηλεόραση, Σεπτέμβριος 1971
² Από τις ηχογραφήσεις του Deep Purple in Concert
³ Από τις ηχογραφήσεις του Made in Japan

CD 5

1. Sail Away - 5:47

2. Coronarias Redig ¹ - 4:52

3. You Fool No One ² - 18:58

4. Mistreated ³ - 12:02

5. Space Truckin' ⁴ - 29:52
¹ Από τις ηχογραφήσεις του Burn
² Από τις ηχογραφήσεις του California Jamming
³ Από τις ηχογραφήσεις του Perks and Tit
⁴ Από τις ηχογραφήσεις του Live in London

CD 6

1. Stormbringer - 4:04

2. Soldier of Fortune - 3:14

3. Hold On - 5:08

4. Highball Shooter ¹ - 4:30

5. The Gypsy ² - 5:43

6. Drifter ³ - 3:58

7. Dance to the Rock 'n Roll ³ - 10:59

8. This Time Around/Owed to G - 6:06

9. Love Child - 3:03

10. Wild Dogs ⁴ - 5:54

11. Lady Luck ⁵ - 3:24
 12. Gettin' Tighter ⁵ - 13:18

13. You Keep on Moving - 5:18
¹ Ορχηστρική εκδοχή
² Από τις ηχογραφήσεις του Made in Europe
 ³ Από τις ηχογραφήσεις του Days May Come and Days May Go
 ⁴ Από τις ηχογραφήσεις του Last Concert in Japan
 ⁵ Από τις ηχογραφήσεις του King Biscuit Flower Hour
Κυβερνείο Αρ-Ράκκα

Γεωγραφία

Το κυβερνείο βρίσκεται βόρεια-κεντρικά της Συρίας. Συνορεύει στα δυτικά με το Χαλέπι, στα νότια με το Χομς, στα ανατολικά με την Ντέιρ εζ-Ζορ, στα βορειοανατολικά με το Αλ Χασακά και στα βόρεια με την Τουρκία. Έχει έκταση 19.616 km².
Βίλχελμ Μπράσε

Στο Άουσβιτς

Μετά από δυο εβδομάδες καραντίνα ακολούθησαν μήνες καταναγκαστικής εργασίας, μέχρι που αποφασίστηκε να χρησιμοποιηθεί ως φωτογράφος της υπηρεσίας αναγνώρισης. Η δουλειά του ήταν να φωτογραφίζει τους κρατούμενους που μεταφέρονταν εκεί για το αρχείο του στρατοπέδου. Συνολικά φωτογράφισε μεταξύ 40.000 και 50.000 κρατούμενους. Όταν το 1942 έφτασαν οι πρώτοι Εβραίοι κρατούμενοι στο Άουσβιτς και οι γιατροί του στρατοπέδου, όπως ο Δρ Γιόζεφ Μένγκελε, άρχισαν να πραγματοποιούν τα απάνθρωπα τους πειράματα με αυτούς, ο Μπράσε ήταν αναγκασμένος να φωτογραφίζει τα φρικιαστικά αποτελέσματα. 
Παρόλο που η SS επόπτευε τους συνεργάτες της υπηρεσίας αναγνώρισης αυστηρά (μεταξύ αυτών και τον Μπράσε), αυτοί κατάφεραν επανειλημμένως να βοηθήσουν στην διαφυγή κρατουμένων μέσω πλαστών εγγράφων. Επίσης‚ έστελναν πληροφορίες στην πολωνική αντίσταση στην Κρακοβία. 
Λίγο πριν από την απελευθέρωση του Άουσβιτς, το 1945, ο Μπράσε είχε εντολή να κάψει τις φωτογραφίες που είχε βγάλει, ώστε να εξαφανιστούν οι αποδείξεις για τις μαζικές δολοφονίες των εθνικοσοσιαλιστών. Αφού έβαλε φωτιά στις φωτογραφίες και στα αρνητικά (που δεν καίγονταν εύκολα) και ο επόπτης εγκατέλειψε τον θάλαμο, έσωσε ό,τι μπόρεσε. Χάρη στην ενέργεια του αυτή διατηρήθηκαν μέχρι σήμερα φωτογραφίες που δείχνουν τα εγκλήματα του Άουσβιτς.

Μετά τον πόλεμο

Ο Μπράσε προσπάθησε να εργαστεί ξανά ως φωτογράφος, πράγμα όμως που δεν κατάφερε. Τα όσα είχε ζήσει στο Άουσβιτς αποτέλεσαν σε τέτοιο βαθμό τραύμα γι' αυτόν, που του ήταν αδύνατο να ξαναχρησιμοποιήσει φωτογραφική μηχανή. Εγκαταστάθηκε στο Ζύβιετς (Zywiec), λίγα χιλιόμετρα μόνο μακριά από το Άουσβιτς. Έπασχε μέχρι το τέλος της ζωής του από τις σωματικές συνέπειες της κακοποίησης, την οποίαν υπέστη εκεί κατά την κράτησή του. Ο σκηνοθέτης Ίρεκ Ντομπροβόλσκι διαιώνισε την ιστορία του στο ντοκιμαντέρ Portrecista (Ο Φωτογράφος).
Γιορτινή φορεσιά Ζίτσας

Ως γιορτινή φορεσιά της Ζίτσας αναφέρεται η γυναικεία ενδυμασία που φοριόταν από τον γυναικείο πληθυσμό της Ζίτσας της Ηπείρου κατά τις επίσημες περιστάσεις.

Περιγραφή

Η οικονομική ανάπτυξη που γνώρισε η Ζίτσα κατά τον 19ο αιώνα είχε ως αποτέλεσμα τη σταδιακή μετάλλαξη της τοπικής γυναικείας ενδυμασίας από χωρική σε αστικού τύπου, χωρίς ωστόσο να χάσει τα χαρακτηριστικά της παλιότερης παραδοσιακής μορφής της. Την γιορτινή φορεσιά αποτελούσαν το λευκό βαμβακερό πουκάμισο, φτιαγμένο στον αργαλειό και κεντημένο με μετάξι, το επίσης μεταξένιο ζιπούνι, την ποδιά που ήταν ολοκέντητη από κόκκινη τσόχα, τη ζώνη η οποία ήταν βαμβακερή και τυλιγόταν γύρω από τη μέση, το σιγκούνι ( μακρύ πανοφώρι ) κατασκευασμένο από μάλλινο κεντημένο σαγιάκι ( είδος υφάσματος ) που συνήθως στολιζόταν με μαύρα και κόκκινα μεταξωτά κορδόνια.
Την φορεσιά ολοκλήρωναν το φέσι και διάφορα διακοσμητικά είδη όπως το γιορντάνι, το οποίο ήταν κόσμημα που φοριόταν στο λαιμό ή στο στήθος, το κλειδωτήρι της ζώνης, ένα επιστήθιο κόσμημα αποτελούμενο από αλυσίδες, πλάκες και φλουριά, τα σκουλαρίκια αλλά και τα κοσμήματα που τοποθετούνταν με καρφίτσες πάνω στο φέσι.
Silent Hill: Homecoming

Κυκλοφορία

Το Silent Hill: Homecoming κυκλοφόρησε στη βόρεια Αμερική στις 30 Σεπτεμβρίου του 2008, για το PlayStation 3 και το Xbox 360. Η έκδοση για το Microsoft Windows η οποία με τη βόρεια Αμερική, την κεντρική Αμερική και τη νότια Αμερική είναι διαθέσιμη μόνο στο Steam, επειδή ήταν προγραμματισμένο να ξεκινήσει την ίδια ημερομηνία με τις εκδόσεις της κονσόλας, αλλά καθυστέρησε, και τελικά θα είναι διαθέσιμο στο Steam στις 6 Νοεμβρίου 2008, Στην Ευρώπη κυκλοφόρησε σε όλες τις πλατφόρμες γεννημένος για τον ίδιο μήνα, αλλά ο τίτλος καθυστέρησε στην περιοχή μέχρι το Φεβρουάριο του 2009. Σε αντίθεση με την Αμερική, κυκλοφόρησε με λιανικό εμπόριο για τον υπολογιστή σε DVD που έγινε διαθέσιμο στην Ευρώπη.
Ζαφείρι

Το ζαφείρι (σάπφειρος, αγγλ. Sapphire) είναι ποικιλία του κορουνδίου (οξείδιο του αργιλίου), φυσική ή συνθετική, και ανήκει στους πολύτιμους λίθους.
Είναι πρωτογενές συστατικό εκρηξιγενών συνήθως πετρωμάτων και εμφανίζεται επίσης σε διάφορους σχιστόλιθους και μεταμορφωμένα πετρώματα. Είναι σκληρό ορυκτό, δεδομένου ότι το κορούνδιο είναι το δεύτερο σκληρότερο ορυκτό μετά το διαμάντι (σκληρότητα 9 στην κλίμακα Mohs). Το χρώμα του ποικίλει ανάλογα με την γωνία υπό την οποία παρατηρείται και οφείλεται σε παρουσία μικρών ποσοτήτων σιδήρου και τιτανίου. Συνήθως είναι από ανοικτό έως σκούρο γαλάζιο και μερικές φορές ιώδες. Πάντως, γνωστές ως ζαφείρια είναι και κάποιες άλλες ποικιλίες κορουνδίου με χρώμα καστανό, πράσινο, γκρίζο, πορτοκαλί, κίτρινο αλλά και άχρωμο. Η τελευταία ποικιλία μοιάζει λίγο με το διαμάντι. Τα κουρούνδια με κόκκινο χρώμα ονομάζονται ρουμπίνια.
Τα ζαφείρια με την ονομασία «Αλεξανδρίτες» εμφανίζονται στο φως της ημέρας σαν γαλάζια, ενώ σε τεχνητό φωτισμό έχουν χρώμα ιώδες. Οι γνήσιοι αλεξανδρίτες, ωστόσο, είναι παραλλαγή της χρυσοβηρύλλου.
Τα ζαφείρια με την ονομασία «Αστερίας» έχουν μικρά ρινίσματα ρουτιλίου (TiO₂) εσωτερικά και μαζί με επιμήκη κοιλώματα δημιουργούν αστεροειδείς λάμψεις, θεωρούνται δε τα πιο εντυπωσιακά και ακριβά.
Γενικά, τα ζαφείρια που έχουν την μεγαλύτερη εμπορική αξία είναι αυτά που "παίζουν" με τις αποχρώσεις του γαλάζιου.
Το ζαφείρι υφίσταται κατεργασία ώστε να πάρει μία μορφή όπως του μπριλαντιού και να χρησιμοποιηθεί στην κατασκευή κοσμημάτων. Τα μπριλάντια από ζαφείρι έχουν εκθαμβωτική λάμψη αλλά μικρή φωτεινότητα. Η επεξεργασία και κατεργασία διαφόρων ποικιλιών με διάφορους χρωματισμούς τα μετατρέπει σε πολύτιμους λίθους που έχουν ομοιόμορφη εμφάνιση.
Παρά τη σκληρότητα του, μπορεί να χαραχτεί και να δημιουργηθούν επάνω του σχέδια. Έτσι, συνήθως στην Ανατολή, δημιουργούνται στην επιφάνειά του διάφορες ανάγλυφες παραστάσεις.
Τα μεγαλύτερα κοιτάσματα ζαφειριών απαντούν σε Σρι Λάνκα, Αυστραλία(περιοχή Κουήνσλαντ), Νότια Αφρική, Ινδία, Μαδαγασκάρη, Ταϊλάνδη και Η.Π.Α. (Βόρεια Καρολίνα).
Από το 1900 παράγονται και συνθετικά ζαφείρια που χρησιμοποιούνται στην κατασκευή κοσμημάτων. Τα υλικά από τα οποία τα κατασκευάζουν είναι στέρεα, σκληρά και φωτεινά, με σχήμα σφαίρας ή ράβδου. Είναι πολύ φθηνότερα από τα φυσικά και πιο εύκολα στην κατεργασία. Εκτός από κοσμήματα χρησιμοποιούνται και στην κατασκευή σφραγίδων, βάσεων κοσμημάτων και σε ορισμένα οπτικά όργανα.